Mazie Hirono

Mazie Keiku Hirono (født 3. november 1947 i Kōri i det japanske prefekturet Fukushima) er en japansk-amerikansk jurist og politiker for demokratene. Hun ble valgt inn i det amerikanske senatet fra Hawaii ved valget i 2012. Hun satt i Representantenes hus fra 2007 til 2013.

Mazie Hirono ble født i Fukushima i 1947 og flyttet sammen med sin mor og tre søsken til Hawaii i 1955. Hun vokste opp i Honolulu og ble amerikansk statsborger i 1959, samme år som Hawaii ble en amerikansk stat.

Hirono er utdannet jurist fra Georgetown University og har arbeidet som privatpraktiserende advokat. I 1980 ble hun valgt inn i den lovgivende forsamlingen på Hawaii. I 1994 ble hun valgt til viseguvernør på Hawaii og satt i to fireårsperioder. Hun ble valgt inn i Representantenes hus i 2007 hvor hun har vært medlem av utdannings- og arbeidskomiteen samt transport- og infrastrukturkomiteen.

Mazie Hirono er den første kvinnelige senatoren fra Hawaii, den første buddhisten i senatet og også den første med asiatisk bakgrunn.Mazie Hirono becomes Hawaii's first female Senator USA Today, 7. november 2012

 Referanser 

 Eksterne lenker 





Kategori:Jurister fra USA
Kategori:Senatorer fra Hawaii
Kategori:Kongressrepresentanter fra Hawaii
Kategori:Kvinnelige senatorer i USA
Kategori:Personer fra USA født i Japan
Kategori:Personer fra Honolulu
Kategori:Personer fra prefekturet Fukushima
Kategori:Alumni fra Georgetown University